PREDKLADACIA SPRÁVA

	V rozpise rozpočtu kapitoly Ministerstva kultúry Slovenskej republiky na rok 2003 bol v rámci programovo alokovaných výdavkov zaradený podprogram 05T06 - Projekty na pomoc krajanom, ktorý je súčasťou medzirezortného programu Oficiálna rozvojová pomoc pod gestorstvom Ministerstva zahraničných vecí Slovenskej republiky.

	Začlenenie podprogramu do uvedeného medzirezortného programu - pri dodržaní podmienok poskytovania finančných prostriedkov stanovených pre čerpanie prostriedkov definovaných ako oficiálna rozvojová pomoc - znemožňuje čerpanie tu vyčlenených prostriedkov na účel definovaný v Zásadách MK SR pre poskytovanie a vyúčtovanie finančných príspevkov poskytovaných z účelových prostriedkov viazaných v rozpočtovej kapitole MK SR na podporu kultúrnych aktivít zahraničných Slovákov č. MK - 883/2003-1.

	S cieľom vyriešiť okolnosti reálneho čerpania disponibilného objemu finančných prostriedkov vo výške 3 500 tis. Sk, predkladáme návrh na vyčlenenie podprogramu Projekty na pomoc krajanom z medzirezortného programu Oficiálna rozvojová pomoc a jeho následné preklasifikovanie na samostatný program v programovej štruktúre rozpočtu Ministerstva kultúry Slovenskej republiky.

	Realizovanie uvedených zmien v programovej skladbe dotknutých inštitúcií nezakladá ďalší nárok na štátny rozpočet, na rozpočty vyšších územných celkov a obcí. Nemá environmentálny dopad a nepredpokladá  žiadny vplyv na zamestnanosť.

	Vzhľadom na nelegislatívnu a nekoncepčnú povahu predkladaného materiálu bol v prípade pripomienkového konania zvolený zjednodušený postup